P6_TA(2004)0073

EU-borgernes pas *

Europa-Parlamentets lovgivningsmæssige beslutning om Kommissionens forslag til Rådets forordning om standarder for sikkerhedselementer og biometriske identifikatorer i EU-borgernes pas (KOM(2004)0116 — C5-0101/2004 — 2004/0039(CNS))

(Høringsprocedure)

Europa-Parlamentet,

- der henviser til Kommissionens forslag til Rådet (KOM(2004)0116) [1],

- under henvisning til Rådets retningslinjer som fastlagt i dokument 15139/04 fremsendt til Parlamentet den 24. november 2004;

- der henviser til EF-traktatens artikel 62, nr. 2, litra a),

- der henviser til EF-traktatens artikel 67, der danner grundlag for Rådets høring af Parlamentet (C5-0101/2004),

- der henviser til protokol om integration af Schengen-reglerne i Den Europæiske Union, der danner grundlag for Rådets høring af Parlamentet,

- der henviser til forretningsordenens artikel 51,

- der henviser til betænkning fra Udvalget om Borgernes Rettigheder og Retlige og Indre Anliggender (A6-0028/2004),

1. godkender Kommissionens forslag som ændret;

2. opfordrer Kommissionen til at ændre sit forslag i overensstemmelse hermed, jf. EF-traktatens artikel 250, stk. 2;

3. opfordrer Rådet til at underrette Parlamentet, hvis det ikke agter at følge den tekst, Parlamentet har godkendt;

4. kræver, at der indledes samrådsprocedure, jf. fælleserklæringen af 4. marts 1975, hvis Rådet ikke agter at følge den tekst, Parlamentet har godkendt;

5. anmoder Rådet om at høre Parlamentet på ny, hvis det agter at ændre Kommissionens forslag i væsentlig grad;

6. pålægger sin formand at sende Parlamentets holdning til Rådet og Kommissionen.

KOMMISSIONENS FORSLAG | ÆNDRINGER |

Ændring 1

Betragtning 2

(2) Der blev indført minimumssikkerhedsstandarder for pas ved en resolution vedtaget af repræsentanterne for medlemsstaternes regeringer, forsamlet i Rådet den 17. oktober 2000. Denne resolution skal nu erstattes og opgraderes af en fællesskabsforanstaltning med henblik på at skabe forbedrede, harmoniserede sikkerhedsstandarder for pas for at beskytte dem mod forfalskning. Samtidig bør der integreres biometriske elementer i passet for at etablere en pålidelig sammenhæng mellem den ægte indehaver og dokumentet. | (2) Der blev indført minimumssikkerhedsstandarder for pas ved en resolution vedtaget af repræsentanterne for medlemsstaternes regeringer, forsamlet i Rådet den 17. oktober 2000. Det Europæiske Råd har besluttet, at denne resolution nu skal erstattes og opgraderes af en fællesskabsforanstaltning med henblik på at skabe forbedrede, harmoniserede sikkerhedsstandarder for pas for at beskytte dem mod forfalskning. Samtidig bør der integreres biometriske elementer i passet for at etablere en pålidelig sammenhæng mellem den ægte indehaver og dokumentet. |

Ændring 2

Betragtning 2 a (ny)

| (2 a) Biometriske data i pas bør kun anvendes til kontrol af dokumentets ægthed samt indehaverens identitet ved hjælp af direkte tilgængelige, sammenlignelige elementer, når det ifølge loven kræves, at der forevises pas. |

Ændring 3

Betragtning 3

(3) Harmoniseringen af sikkerhedselementerne og integreringen af biometriske identifikatorer er et vigtigt skridt hen imod anvendelsen af nye elementer med henblik på fremtidige udviklinger på europæisk plan, som vil gøre rejsedokumenter sikrere og etablere en mere pålidelig sammenhæng mellem indehaveren og passet, hvilket er et vigtigt bidrag til at sikre, at det beskyttes mod svigagtig brug. Der bør tages hensyn til de specifikationer, som er fastsat i dokument nr. 9303 fra Den Internationale Organisation for Civil Luftfart om maskinlæsbare rejsedokumenter. | (3) Harmoniseringen af sikkerhedselementerne og integreringen af biometriske identifikatorer er et vigtigt skridt hen imod anvendelsen af nye elementer med henblik på fremtidige udviklinger på europæisk plan, som vil gøre rejsedokumenter sikrere og etablere en mere pålidelig sammenhæng mellem indehaveren og passet, hvilket er et vigtigt bidrag til at sikre, at det beskyttes mod svigagtig brug. |

Ændring 4

Betragtning 7

(7) Med hensyn til de personoplysninger, der skal behandles i forbindelse med passet, finder Europa-Parlamentets og Rådets direktiv 95/46/EF af 24. oktober 1995 om beskyttelse af fysiske personer i forbindelse med behandling af personoplysninger og om fri udveksling af sådanne oplysninger anvendelse. Det skal sikres, at ingen andre oplysninger lagres i passet, medmindre dette er foreskrevet i forordningen eller bilaget hertil, eller oplysningerne er indeholdt i det relevante rejsedokument. | (7) Med hensyn til de personoplysninger, der skal behandles i forbindelse med passet, finder Europa-Parlamentets og Rådets direktiv 95/46/EF af 24. oktober 1995 om beskyttelse af fysiske personer i forbindelse med behandling af personoplysninger og om fri udveksling af sådanne oplysninger anvendelse. Der bør ikke lagres andre oplysninger i passet. |

Ændring 5

Artikel 1, stk. 2

2. Passet skal omfatte et lagringsmedium med tilstrækkelig kapacitet, som har et højt sikkerhedsniveau og indeholder et ansigtsbillede. Medlemsstaterne kan også medtage fingeraftryk i interoperable formater. | 2. Passet skal omfatte et lagringsmedium med et højt sikkerhedsniveau og tilstrækkelig kapacitet, som skal kunne sikre de lagrede datas integritet, ægthed og fortrolighed. Det skal indeholde et ansigtsbillede. Medlemsstaterne kan også medtage fingeraftryk i interoperable formater. Der oprettes ikke en central database over EU-pas og -rejsedokumenter indeholdende biometriske og andre data for alle indehavere af EU-pas. |

Ændring 6

Artikel 2, stk. 1, indledning

1. Yderligere tekniske specifikationer for passet indføres i overensstemmelse med den procedure, der er nævnt i artikel 5, stk. 2, for så vidt angår: | 1. Yderligere tekniske specifikationer for passet indføres i overensstemmelse med den procedure, der er nævnt i artikel 5 for så vidt angår: |

Ændring 7

Artikel 2, stk. 1, litra b

b)tekniske specifikationer for lagringsmediet for de biometriske oplysninger og sikring heraf | b)tekniske specifikationer for lagringsmediet for de biometriske oplysninger og sikring heraf, navnlig med henblik på at sikre dataenes integritet, ægthed og fortrolighed, og at de anvendes i overensstemmelse med de formål, der er fastsat i denne forordning |

Ændring 8

Artikel 2, stk. 1 a (nyt)

| 1 a. Lagringsmediet kan kun anvendes a)af de kompetente myndigheder i medlemsstaterne med henblik på læsning, lagring, ændring og sletning af data ogb)af godkendte organer, der i henhold til lov er bemyndiget til at læse dataene. |

Ændring 9

Artikel 3, stk. 2 a (nyt)

| 2 a. Hver medlemsstat fører et register over de i artikel 2, stk. 1a, nævnte kompetente myndigheder og godkendte organer. Den meddeler Kommissionen dette register og, om nødvendigt, regelmæssige ajourføringer heraf. Kommissionen fører en opdateret online-oversigt over de nationale registre og offentliggør hvert år denne oversigt. |

Ændring 10

Artikel 4, stk. 1

1. Medmindre andet følger af bestemmelserne om databeskyttelse, har den person, som passet er udstedt til, ret til at kontrollere de personoplysninger, som figurerer i passet, og til om fornødent at anmode om at få oplysningerne berigtiget eller slettet. | 1. Medmindre andet følger af bestemmelserne om databeskyttelse, har den person, som passet er udstedt til, ret til at kontrollere de personoplysninger, som figurerer i passet, og til om fornødent at anmode om at få oplysningerne berigtiget eller slettet. Enhver kontrol, berigtigelse eller sletning foretages omkostningsfrit af den udpegede nationale myndighed. |

Ændring 11

Artikel 4, stk. 2

2. Passet må ikke indeholde maskinlæsbare oplysninger, medmindre dette er foreskrevet i denne forordning eller bilaget til forordningen, eller oplysningerne er indeholdt i passet. | 2. Passet må ikke indeholde maskinlæsbare oplysninger, medmindre dette er foreskrevet i denne forordning eller bilaget til forordningen, eller oplysningerne er indeholdt i passet. Ingen andre oplysninger må være indeholdt i passet. |

Ændring 12

Artikel 4, stk. 2 a (nyt)

| 2 a. De biometriske elementer i pas må kun anvendes til kontrol af a)dokumentets ægthedb)indehaverens identitet ved hjælp af direkte tilgængelige, sammenlignelige elementer, når det ifølge loven kræves, at der forevises pas. |

Ændring 13

Artikel 4, stk. 2 b (nyt)

| 2 b. Medlemsstaterne sender regelmæssigt Kommissionen rapporter om anvendelsen af denne forordning på grundlag af standarder fastlagt i fællesskab, særlig med hensyn til reglerne for formåls- og adgangsbegrænsning. De meddeler også Kommissionen alle problemer i forbindelse med anvendelsen af forordningen og udveksler god praksis med Kommissionen og indbyrdes. |

Ændring 14

Artikel 5, stk. 3 a (nyt)

| 3 a. Udvalget bistås af sagkyndige udpeget af den arbejdsgruppe, der er nedsat ved artikel 29 i direktiv 95/46/EF. |

Ændring 15

Artikel 5, stk. 3 b (nyt)

| 3 b. Når udvalget har udarbejdet de yderligere tekniske specifikationer, jf. artikel 2, stk. 1, afgiver den arbejdsgruppe, der er nedsat ved artikel 29 i direktiv 95/46/EF, en udtalelse om, hvorvidt disse specifikationer er i overensstemmelse med databeskyttelsesstandarder, og udtalelsen sendes til Europa-Parlamentet, Rådet og Kommissionen. |

Ændring 16

Artikel 5, stk. 3 c (nyt)

| 3 c. Kommissionen sender sit udkast til afgørelse om de yderligere tekniske specifikationer, jf. artikel 2, stk. 1, til Europa-Parlamentet, der inden for et tidsrum af tre måneder kan vedtage en beslutning, hvori det tilkendegiver at være imod udkastet til afgørelse. |

Ændring 17

Artikel 5, stk. 3 d (nyt)

| 3 d. Kommissionen underretter Europa-Parlamentet om de skridt, som den agter at tage på baggrund af Europa-Parlamentets beslutning, og om begrundelsen herfor. |

Ændring 18

Artikel 5, stk. 3 e (nyt)

| 3 e. Fortroligheden af de yderligere tekniske specifikationer, jf. artikel 2, stk. 1, skal sikres. |

Ændring 19

Artikel 6, stk. 2

Medlemsstaterne anvender denne forordning senest et år efter vedtagelsen af de foranstaltninger, der er nævnt i artikel 2. Gyldigheden af allerede udstedte pas berøres dog ikke. | Gennemførelsen af denne forordning er betinget af, at de nationale databekyttelsesmyndigheder attesterer, at de har tilstrækkelige undersøgelsesbeføjelser og ressourcer til at håndhæve direktiv 95/46/EF for så vidt angår de data, der er indsamlet i henhold hertil. Medlemsstaterne anvender denne forordning senest 18 måneder efter vedtagelsen af de foranstaltninger, der er nævnt i artikel 2. Gyldigheden af allerede udstedte pas berøres dog ikke. |

[1] Endnu ikke offentliggjort i EUT.

--------------------------------------------------